[{"text_idx": "#000001", "text": "Screenshot of Fast Fashion event panellists"}, {"text_idx": "#000002", "text": "Pythefnos Masnach Deg prysur a chyffrous arall yn 2022! Diolch i bawb a ddaeth i\u2019n digwyddiadau ac i\u2019r holl grwpiau cymunedol a wnaeth gynnal eu digwyddiadau eu hunain. Byddwn yn arddangos ciplun o\u2019r pethau cyffrous wnaeth ddigwydd ledled Cymru eleni."}, {"text_idx": "#000003", "text": "Ar gyfer Pythefnos Masnach Deg 2022, gwnaethom ganolbwyntio unwaith et oar gyfiawnder yr hinsawdd, gan dynnu sylw ar yr heriau cynyddol y mae\u2019r newid yn yr hinsawdd yn eu cyflwyno i ffermwyr a gweithwyr yn y cymunedau y mae Masnach Deg yn gweithio ynddynt. Gwnaeth ein prif ddigwyddiad Ffasiwn Teg? Sgwrs am ffasiwn, hil a chyfiawnder yr hinsawdd uno tri arweinydd ysbrydolgar i siarad ar elfennau croestoriadol yr hinsawdd, hil a ffasiwn cyflym:"}, {"text_idx": "#000005", "text": "Gwyliwch recordiad o\u2019r digwyddiad nawr!"}, {"text_idx": "#000009", "text": "Ym Mro Morgannwg, gwnaeth cynghorau lleol a grwpiau Masnach Deg ymuno i gynnal cystadleuaeth ieuenctid Masnach Deg. Roedd y gystadleuaeth yn annog pobl ifanc i fod yn greadigol a rhannu neges i ysbrydoli gweithredu er yr hinsawdd. Gwnaeth Blaenau Gwent ddewis her i blant CA1-4 ddylunio logo Masnach Deg o wastraff papur neu blastig."}, {"text_idx": "#000011", "text": "Un o\u2019r siopau oedd yn bartner i ni eleni oedd Eighteen Rabbit yn y Gelli. Cyn mynd i\u2019r siop, gwnaethom gwrdd a\u0302\u2019r grw\u0302p lleol yr oedd ganddo stondin yn y farchnad fenyn. Yna roedd hi\u2019n amser siopa...ynghyd a\u0302\u2019r dewis anhygoel arferol o bopeth Masnach Deg, roedd gan Eighteen Rabbit fasged ac arddangosfa ffenest siop ddeniadol ar gyfer Pythefnos Masnach Deg. Os nad ydych eisoes wedi bod, mae\u2019n rhaid i chi fynd!"}, {"text_idx": "#000015", "text": "Yn olaf ar ein gwibdaith eleni oedd Fair & Fabulous, siop Fasnach Deg yng Nghastell Newydd Emlyn sy\u2019n ganolbwynt y gymuned. Gan feddwl yn greadigol, gwnaeth y grw\u0302p lleol drefnu digwyddiad plannu cymunedol mewn partneriaeth a\u0302 sawl sefydliad arall. Roedd hi\u2019n braf gweld ysbryd cymuned yn dod ynghyd oherwydd brwdfrydedd dros Fasnach Deg a gweithredu er yr hinsawdd."}, {"text_idx": "#000016", "text": "Gwnaeth y grw\u0302p hefyd drefnu sesiwn nofio dw\u0302r oer a chwis mewn partneriaeth a\u0302 siopau lleol yn y dref, gyda basged Fasnach Deg yn wobr."}, {"text_idx": "#000017", "text": "Mae\u2019n werth nodi nad yw hon yn rhestr gynhwysfawr o bob gweithgaredd yng Nghymru yn ystod Pythefnos Masnach Deg 2022, ond yn ddewis ar hap o bethau sydd wedi digwydd yn eich cymunedau lleol."}, {"text_idx": "#000018", "text": "Rydym yn gobeithio y gwnaethoch fwynhau dathlu Pythefnos Masnach Deg eleni naill ar-lein gyda ni, gyda grw\u0302p lleol neu drwy brynu nwyddau Masnach Deg. Cymerwch ran yn y symudiad a chadwch lygad am ragor o wybodaeth am Ddiwrnod Masnach Deg y Byd \u2013 ddydd Sadwrn 14 Mai."}]